ᱢᱩᱨᱩᱫ ᱫᱟᱨᱮ

ᱢᱩᱨᱩᱫ ᱫᱟᱨᱮ ᱫᱚ ᱵᱷᱟᱨᱚᱛ ᱥᱟᱶ ᱛᱮ ᱫᱟᱹᱠᱷᱤᱱ-ᱯᱩᱨᱩᱵᱽ ᱮᱥᱤᱭᱟ  ᱡᱮᱢᱚᱱ ᱵᱷᱟᱨᱚᱛ, ᱵᱟᱝᱞᱟᱫᱮᱥ, ᱱᱮᱯᱟᱲ, ᱯᱟᱠᱤᱥᱛᱟᱱ, ᱥᱨᱤᱞᱚᱝᱠᱟ ᱢᱤᱭᱟᱸᱢᱟᱨ ᱛᱷᱟᱭᱞᱟᱸᱰ  ᱞᱟᱣᱚᱥ ᱠᱟᱢᱯᱩᱪᱤᱭᱟ, ᱵᱷᱤᱭᱮᱛᱱᱟᱢ, ᱢᱟᱞᱟᱭᱥᱤᱭᱟ ᱟᱨ ᱯᱟᱹᱪᱷᱤᱢ ᱤᱱᱰᱚᱱᱮᱥᱤᱭᱟ ᱨᱮ ᱧᱮᱞᱚᱜ-ᱟ᱾ ᱱᱚᱶᱟ ᱨᱮᱭᱟᱜ ᱥᱟᱠᱟᱢ ᱫᱚ ᱦᱟᱹᱛᱤ ᱞᱩᱛᱩᱨ ᱞᱮᱠᱟ ᱢᱟᱨᱟᱝ ᱟ ᱟᱨ ᱯᱮᱯᱮᱭᱟ ᱛᱟᱦᱮᱸᱱᱟ᱾ ᱵᱟᱦᱟ ᱫᱚ ᱟᱨᱟᱜ ᱜᱮᱭᱟ᱾ ᱟᱫᱚᱢ ᱡᱟᱜᱟ ᱨᱮᱫᱚ ᱱᱟᱥᱮ ᱥᱟᱥᱟᱝ ᱢᱮᱥᱟ ᱟᱨᱟᱜ ᱵᱟᱦᱟ ᱦᱚᱸ ᱧᱮᱞᱚᱜ-ᱟ᱾ ᱨᱟᱵᱟᱝ ᱨᱤᱛᱩ ᱪᱟᱵᱟ ᱚᱠᱛᱮ ᱥᱟᱠᱟᱢ ᱧᱩᱨ ᱪᱟᱵᱟᱜ-ᱟ ᱟᱨ ᱱᱤᱨᱚᱱ ᱨᱤᱛᱩ ᱮᱦᱚᱵ ᱨᱮ ᱱᱚᱶᱟ ᱵᱟᱦᱟᱜ ᱮᱦᱚᱵᱚᱜ-ᱟ᱾ ᱱᱚᱶᱟ ᱨᱮᱭᱟᱜ ᱵᱟᱠᱞᱟᱜ ᱪᱤᱨᱟᱹ ᱞᱮᱠᱷᱟᱱ ᱢᱟᱭᱟᱢ ᱨᱚᱝ ᱨᱟᱥᱟ ᱚᱰᱚᱠᱚᱜ-ᱟ᱾ ᱱᱚᱶᱟ ᱨᱮᱭᱟᱜ ᱵᱟᱦᱟ ᱛᱤᱠᱤ ᱞᱮᱠᱷᱟᱱ ᱟᱨᱟᱜ ᱨᱚᱝ ᱚᱰᱚᱠᱚᱜ-ᱟ᱾ ᱥᱮᱫᱟᱭ ᱫᱚ ᱱᱚᱶᱟ ᱨᱚᱝ ᱛᱮ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱦᱚᱞᱤ ᱠᱚ ᱮᱱᱮᱡ ᱛᱟᱦᱮᱸᱫ᱾

ᱮᱴᱟᱜ ᱯᱟᱹᱨᱥᱤ ᱛᱮ ᱱᱚᱶᱟ ᱨᱮᱭᱟᱜ ᱧᱩᱛᱩᱢ
ᱩᱰᱤᱭᱟᱹ- ᱯᱚᱲᱟᱥ

ᱥᱚᱸᱥᱠᱨᱩᱛ- ᱨᱚᱠᱛᱚ ᱯᱩᱥᱯᱚᱠᱚ, ᱵᱨᱚᱦᱢᱤ ᱵᱨᱩᱠᱥᱭᱚ, ᱛᱨᱤᱯᱚᱛᱨᱚᱠᱚ, ᱜᱚᱱᱫᱷᱚᱦᱤᱱᱟ, ᱵᱚᱠᱨᱚ ᱯᱩᱥᱯᱚ,

ᱦᱤᱱᱫᱤ- ᱯᱚᱞᱟᱥ, ᱫᱷᱟᱨᱟ, ᱠᱮᱥᱢᱚ ᱟᱨ ᱴᱟᱠᱚ

ᱛᱮᱞᱩᱜᱩ- ᱢᱚᱴᱚᱜᱽ

ᱜᱩᱡᱩᱨᱟᱴᱤ- ᱠᱮᱥᱩᱰᱚ

ᱵᱟᱝᱞᱟ- ᱯᱚᱞᱟᱥ 
ᱤᱸᱝᱞᱤᱥ ᱛᱮᱫᱚ Flame of the forest, Bastard teak, Parrot tree ᱦᱚᱸᱠᱚ ᱢᱮᱛᱟᱜ-ᱟ᱾

ᱵᱮᱵᱷᱟᱨ 
ᱨᱟᱱ ᱨᱮ 
ᱱᱚᱶᱟ ᱨᱮᱭᱟᱜ ᱡᱚᱛᱚᱣᱟᱜ ᱜᱮ ᱨᱟᱱ ᱨᱮ ᱞᱟᱜᱟᱜ-ᱟ᱾ 
 ᱱᱚᱶᱟ ᱨᱮᱭᱟᱜ ᱨᱮᱦᱮᱫ ᱟᱨ ᱪᱷᱟᱞ ᱨᱤᱫ ᱠᱟᱛᱮ ᱞᱟᱜᱟᱣ ᱞᱮᱠᱷᱟᱱ ᱨᱟᱹᱯᱩᱫ ᱡᱟᱝ ᱠᱷᱚᱧᱡᱟᱜ-ᱟ᱾ 
 ᱱᱚᱶᱟ ᱨᱮᱭᱟᱜ ᱪᱷᱟᱞ ᱨᱟᱯᱟᱜ ᱠᱟᱛᱮ ᱦᱟᱥᱟ ᱨᱮᱭᱟᱜ ᱪᱮᱞᱟᱝ ᱨᱮ ᱫᱟᱜ ᱥᱟᱶ ᱯᱮ ᱴᱟᱲᱟᱝ ᱫᱚᱦᱚ ᱞᱮᱠᱷᱟᱱ ᱛᱚᱨᱚᱡ ᱵᱟᱹᱭᱥᱟᱜ-ᱟ᱾ ᱚᱱᱟ ᱛᱟᱭᱚᱢ ᱪᱮᱛᱟᱱ ᱨᱮᱭᱟᱜ ᱫᱟᱜ ᱟᱹᱜᱩ ᱠᱟᱛᱮ ᱧᱮᱞᱮ ᱨᱟᱥᱟ ᱟᱨ ᱢᱤᱥᱨᱤ ᱪᱤᱱᱤ ᱥᱟᱶ ᱡᱚᱢ ᱞᱮᱠᱷᱟᱱ ᱜᱤᱫᱽᱨᱟᱹ ᱠᱚᱣᱟᱜ ᱯᱟᱴᱣᱟ ᱟᱡᱟᱨ ᱪᱟᱵᱟᱜ-ᱟ᱾ 
ᱮᱴᱟᱜ ᱠᱚᱨᱮ
 ᱱᱚᱶᱟ ᱨᱮᱭᱟᱜ ᱥᱟᱠᱟᱢ ᱥᱮᱬᱟ ᱜᱮ ᱠᱷᱟᱹᱛᱤᱨ ᱥᱟᱠᱟᱢ ᱡᱤᱞ ᱯᱤᱴᱷᱟᱹ ᱵᱮᱱᱟᱣ/ᱨᱟᱯᱟᱜ ᱨᱮ ᱵᱮᱵᱷᱟᱨᱚᱜ-ᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱫᱟᱨᱮ
ᱛᱷᱚᱠ:ᱵᱟᱦᱟ ᱫᱟᱨᱮ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ